கேள்வி: இலாபம் ஈட்டும் பதவி பற்றி தகவல் சொல்.
பதில்: இலாபம் ஈட்டும் பதவி (''Office of Profit''), இந்திய அரசு அல்லது மாநில அரசுகளில் ஊதியம் பெறும் பதவியில் உள்ள நாடாளுமன்ற உறுப்பினர்கள் மற்றும் சட்ட மன்ற கீழவை மற்றும் மேலவை உறுப்பினர்கள் போன்ற மக்கள் பிரதிநிதிகள் & அரசு அதிகாரிகள் மற்றும் ஊழியர்கள் இலாபம் ஈட்டும் பதவி வகிக்க முடியாது என்று இந்திய அரசியலமைப்பு பிரிவுகள் 58 (2), 66 (4), 102 (1)(a) & 191 (1) மற்றும் மக்கள் பிரதிநிதித்துவ சட்டம் 1951 பிரிவு 9இல் கூறப்பட்டுள்ளது.[https://prsindia.org/theprsblog/explained-law-on-holding-an-%E2%80%98office-of-profit%E2%80%99?page=51&per-page=1 Explained: Law on holding an ‘Office of Profit’] மேற்படி சட்டங்களை மீறி இலாபம் ஈட்டு பதவி வகிக்கும் மக்கள் பிரதிநிதிகள் தகுதி நீக்கம் செய்யப்படுவார்கள். இலாபம் ஈட்டும் பதவி வகிக்கும் அரசு அதிகாரிகள் & ஊழியர்களின் பதவிகள் உரிய அரசுகளால் பறிக்கப்படும்.
கேள்வி: இலாபம் ஈட்டும் பதவி - தகுதி நீக்கத் தடுப்புச் சட்டம் பற்றி நீங்கள் என்ன அறிந்துள்ளீர்கள்?
பதில்: "லாபம் பெறும் பதவி" வைத்திருப்பதன் அடிப்படையில் நாடாளுமன்ற உறுப்பினர்களின் பதவியை தகுதி நீக்கம் செய்யப்படுவதை தடுப்பதற்காக, 1959ஆம் ஆண்டு நாடாளுமன்ற (தகுதி நீக்கத் தடுப்பு) சட்டம் இயற்றப்பட்டது. இச்சட்டத்தின் கீழ், மக்கள் பிரதிநிதிகள் 20 வகையான பதவி வகித்தால் அதனை இலாபம் ஈட்டு பதவியாக கருதக் கூடாது என 1959ஆம் ஆண்டின் நாடாளுமன்ற (தகுதி நீக்கத் தடுப்பு) சட்டத்தின் பிரிவு 3 விரிவாக விளக்குகிறது.[https://indiankanoon.org/doc/1522361/ Section 3 in The Parliament (Prevention Of Disqualification) Act, 1959] மக்கள் பிரதிநிதிகள் கீழ்கண்ட பதவிகளை வகித்தால் அதனை இலாபம் ஈட்டும் பதவியாக கருதக் கூடாது; # நாடாளுமன்ற உறுப்பினர்கள் இந்திய அரசில் அமைச்சர் பதவி அல்லது துணை அமைச்சர் பதவி.. மேலும் மாநில அரசுகளில் அமைச்சர் பதவி வகித்தல்.. # நாடாளுமன்ற அல்லது சட்டமன்ற எதிர்க்கட்சி தலைவர் பதவி வகித்தல். # திட்ட கமிஷனின் துணத் தலைவர் பதவி வகித்தல் #அங்கீகாரம் பெற்ற கட்சியின் நாடாளுமன்றக் குழு தலைவர் பதவி வகித்தல் #தேசிய ஆலோசனைக் குழு தலைவர் பதவி வகித்தல் # கட்சிகளின் கொறடா பதவி வகித்தல் # சிறுபான்மையினருக்கான தேசிய ஆணையம் (இந்தியா) பதவி வகித்தல். # பட்டியல் சமூகத்தினருக்கான தேசிய ஆணையம் பதவி வகித்தல். # தேசிய பழங்குடியினர் ஆணையம் பதவி வகித்தல் # தேசிய மகளிர் ஆணையம் (இந்தியா) பதவி வகித்தல் # தேசிய மாணவர் படை (இந்தியா),.பிரதேச பாதுகாப்புப் படை, காப்புப் படைகள் மற்றும் துணை வான் படைகளில் பதவி வகித்தல். # ஊர் காவல் படை (இந்தியா)யில் பதவி வகித்தல் # சென்னை, மும்பை மற்றும் கொல்கத்தா நகரங்களில் செரீப் பதவி வகித்தல் # பல்கலைக் கழகங்களில் செனட், சிண்டிகேட், நிர்வாகக் குழு அல்லது பல்கலைக்கழகம் தொடர்பான ஏதேனும் ஒரு பதவி வகித்தல். # சிறப்பு காரணங்களுக்காக அரசு சார்பாக வெளிநாடுகளுக்கு செல்லும் பிரதிநிதிகள் குழுவில் அங்கம் வகித்தல். # பொது முக்கியத்துவம் வாய்ந்த எந்தவொரு விஷயத்திலும் அரசாங்கத்திற்கோ அல்லது வேறு எந்த அதிகார அமைப்பிற்கோ ஆலோசனை வழங்குவதற்காக அல்லது விசாரணை நடத்துவதற்காக அல்லது புள்ளி விவரங்களைச் சேகரிப்பதற்காக தற்காலிகமாக அமைக்கப்பட்ட ஒரு குழுவின் தலைவர் அல்லது உறுப்பினர் பதவி (ஒன்று அல்லது அதற்கு மேற்பட்ட உறுப்பினர்களைக் கொண்டதாக இருந்தாலும்), அத்தகைய பதவியை வகிப்பவர் இழப்பீட்டு கொடுப்பனவைத் தவிர வேறு எந்த ஊதியத்திற்கும் உரிமையற்றவராக இருந்தால்; # சட்டப் பிரிவு (i) (h) இல் குறிப்பிடப்பட்டுள்ள எந்தவொரு அமைப்பையும் தவிர வேறு எந்த சட்டப்பூர்வ அல்லது சட்டப்பூர்வமற்ற அமைப்பின் தலைவர், இயக்குனர் அல்லது உறுப்பினரின் பதவி, அத்தகைய பதவியை வகிப்பவர் இழப்பீட்டு கொடுப்பனவைத் தவிர வேறு எந்த ஊதியத்திற்கும் உரிமையற்றவராக இருந்தால், ஆனால் (i) அட்டவணையின் பகுதி I இல் குறிப்பிடப்பட்டுள்ள எந்தவொரு சட்டப்பூர்வ அல்லது சட்டப்பூர்வமற்ற அமைப்பின் தலைவர் பதவி, மற்றும் (ii) அட்டவணையின் பகுதி II இல் குறிப்பிடப்பட்டுள்ள எந்தவொரு சட்டப்பூர்வ அல்லது சட்டப்பூர்வமற்ற அமைப்பின் தலைவர் அல்லது செயலாளர் பதவி வகித்தல். # இச்சட்டத்தின் அட்டவணையில் குறிப்பிடப்பட்டுள்ள எந்தவொரு சட்டப்பூர்வ அல்லது சட்டப்பூர்வமற்ற அமைப்பிலும் தலைவர், துணைத் தலைவர், செயலாளர் அல்லது உறுப்பினர் பதவி வகித்தல். # எந்தவொரு அறக்கட்டளையின் தலைவர் அல்லது அறங்காவலர் பதவி (எந்தப் பெயரால் அழைக்கப்பட்டாலும்), அது பொது அல்லது தனியார் அறக்கட்டளையில் பதவி (அட்டவணையில் குறிப்பிடப்பட்டுள்ள ஒரு அமைப்பாக இல்லாதது தவிர) வகித்தல். # 1860ஆம் ஆண்டு சங்கப் பதிவுச் சட்டத்தின் (1860 ஆம் ஆண்டு 21) கீழ் பதிவுசெய்யப்பட்ட எந்தவொரு சங்கத்தின் தலைவர், தலைவர், துணைத் தலைவர் அல்லது முதன்மைச் செயலாளர் அல்லது நிர்வாகக் குழுவின் செயலாளர் பதவி வகித்தல்.